Palaute, viikko 2

Tämän viikon tehtävät olivat hivenen inhimillisempiä Windowsilla kuin viimeviikkoiset. Osasyynä saattaa tietenkin olla, että viime viikolla systeemi oli jo käynyt tutuksi.

1 tehtävässä kloonaamisen kanssa oli suuria ongelmia. Samat komennot, jotka toimivat kurssikavereiden windows-koneilla, eivät toimineetkaan minulla. Onneksi apu löytyi kurssin irc-kanavalta, ja tilanne saatiin ratkaistua. Jälkikäteen mietimme kurssikavereiden kesken, miksi kloonaaminen ei toiminut minulla samalla tavalla kuin heillä muilla,

2 tehtävä sujui hyvin.

3 tehtävä tuotti paljon ongelmia. Jostain syystä virhettä pukkasi sekä Statistics- että Reader-olion luomisessa, eikä testiohjelman suoritus edes päässyt varsinaisiin testeihin asti tämän takia. Vieläkään en tiedä, mikä ongelmana lopulta oli, mutta kymmenien clean&buildien ja muiden yritysten jälkeen readerin luomisriville ilmestyi "java.io.Reader readerStub = new java.io.Reader() {". Poistin nuo omituiset java.io:t, ja kuinka ollakkaan, testitiedosto alkoi vihdoinkin pyöriä!

4 ja 5 tehtävissä suurin ongelma oli singleton-käsite ja se, miksi ne ovat oikeasti huonoja juttuja. Koodi onneksi oli suht' selkeää tehdä.

6 tehtävä aiheutti hieman enemmän päänvaivaa, sillä xml ei ollut minulle ennestään tuttua. Koodiesimerkkiä katselemalla homma alkoi kuitenkin pian luistaa! :)

Tässä vaiheessa keksin, että nyt voisi olla sopiva aika siirtää nämä tämän viikon projektit sinne omaan repooni, ohtu-viikko2:een. Ja siitä ongelmat vasta alkoivat, sillä sama ongelma kuin 1. tehtävän kloonauksessa hyökkäsi kimppuuni. Yritin siis kloonata omaa repoani omalle koneelleni, kuten olin tehnyt onnistuneesti ykkösviikon laskareissa. Mutta tällä kertaa "Permission denied (publickey)" ei antanut minun jatkaa tehtäviäni. Tuntui kuin huoneen lämpötila olisi laskenut äkisti, ja näppäimistöllä lepäävät sormeni kylmenivät. Kokeilin viikon 1 tehtävien 1 ja 4 keinoja, mutta mikään ei auttanut. Teinpä mitä tahansa, "Permission denied (publickey)" väijyi nurkan takana. Tarkastin, että ssh-avain oli edelleen .ssh-kansiossa ja kävin myös läpi kaikki sivun https://help.github.com/articles/error-permission-denied-publickey neuvot ja kokeilut, mutta mikään niistä ei tehnyt minua viisaammaksi ongelmani suhteen. Lopulta pitkän ja uuvuttavan taiston jälkeen jouduin luovuttamaan - ssh-avainpari oli voittanut tämän erän. Loin uuden avainparin katkerana tappiostani ja kuitenkin toivoen, ettei ongelma toistuisi tulevalla viikolla uudelleen...

Uuden avainparin myötä kloonaaminenkin lopulta onnistui.

7 tehtävässä oli sama tilanne kuin kutosen kohdalla. Aluksi pelottavat @-merkinnät kauhistuttivat, mutta onneksi niille löytyi pian omat paikat.

Kaiken kaikkiaan ongelmia ei ollut kovin paljon, mutta kun sellainen nousi esiin, ongelmaa oli lähes mahdotonta tuhota. Lopulta ongelma-otukset kuitenkin voitettiin, lukuunottamatta häpeällistä pakoa ssh-avainten terrori-iskuilta. Toivon mukaan kyseiset terroristit ovat nyt siirtyneet jonkun toisen huoleksi, eivätkä ne ottaneet minun konettani pysyväksi tyyssijakseen.